|  |  |
| --- | --- |
|  | **2.** |
| **TÖRÖKSZENTMIKLÓS VÁROS POLGÁRMESTERÉTŐL** |
| **E L Ő T E R J E S Z T É S** |
| A Képviselő-testület 2015.október 13. napján tartandó rendkívüli nyilvános ülésére |
|  |
| Előterjesztő megnevezése:  | Markót Imre polgármester |
| Iktatószám:  | 2-205/2015. F-1. |
| Tárgy:  | **5200 Törökszentmiklós, Miller’s Family Kft. 5200 Törökszentmiklós Ipar utca 2. szám 1. műhely bérbevételi kérelme**  |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló |
| Melléklet:  | **1 db** **határozat tervezet** |
| Készítette: | Kovács Béla intézményvezetőSzilágyi Annamária vagyongazdálkodási ügyintéző |
| Véleményezésre megküldve:  | a Képviselő-testület **Pénzügyi és Városfejlesztési Bizottsága** részére |
| Törvényességi véleményezésre bemutatva: | 2015. október 8.  |

**Tisztelt Képviselő - testület!**

Az önkormányzat vagyonáról és a vagyongazdálkodás szabályairól szóló 30/2004.(VI.25.) önk. rendelet (továbbiakban vagyonrendelet) értelmében a Képviselő-testület hatáskörébe tartozik a nem lakás céljára szolgáló helyiségek közvetlen bérlőkijelöléssel történő bérbeadása.

2015. október 05-én kelt levelében a Miller’s Family Business Kft. kérelmet nyújtott be, hogy a jelenleg is bérelt 5200 Törökszentmiklós Ipari utca 2. szám alatt lévő 2. és 3. műhely mellett az 1-es műhelyt is szeretnék bérelni. A vállalkozó varrodát üzemeltet a fent említett ingatlanban, és a vállalkozását szeretné bővíteni. Az inkubátorház 3 műhellyel rendelkezik, amelybe elsősorban olyan vállalkozások betelepülését várja az önkormányzat, mely új munkahelyeket teremt.

A Miller’s Family Kft. további 5 fővel bővítené a munkavállalók létszámát. Későbbiekben, ha a szabászati részleg is beüzemelésre kerül, további létszámnövekedés várható. Az 1. számú műhelyt halasztott fizetéssel venné bérbe a vállalkozó, azaz a műhely két és fél havi bérleti díját 2016. januárjától részletfizetéssel törlesztené. A részletfizetés módját a bérleti szerződésbe kell belefoglalni.

A bérlő a kérését azzal indokolta, hogy a késztermékért nem azonnal fizetnek, viszont a munkavállalók bérét ki kell fizetnie. Bérleti szerződésük 2014. július 01. napján kezdődött és 2017. június 30. napjáig tart. A 2. és 3. műhely bérleti díja: 91.890,- Ft + ÁFA. Tartozásuk nincs.

Az 1. számú műhely bérleti díja 500,- Ft / m2 / hó azaz 500,- Ft x 90 m2 = 45.000,- Ft / hó + ÁFA

**Tisztelt Képviselő-testület!**

Kérem a fenti előterjesztés megtárgyalását és a határozati javaslat megvitatását!

 **Markót Imre**

 **Polgármester**

**Határozat tervezet:**

**„A” változat**

**\_\_\_\_/2015. ( ) Kt. számú Határozat**

**5200 Törökszentmiklós Ipar utca 2. szám 1. műhely bérbeadása**

Törökszentmiklós Városi Önkormányzat nevében eljárva a Képviselő-testület az önkormányzat vagyonáról és a vagyongazdálkodás szabályairól szóló 30/2004. (VI.25.) önk. rendeletben biztosított jogkörében az alábbi döntést hozta:

* 1. Törökszentmiklós Városi Önkormányzat az **5200 Törökszentmiklós, Ipar utca 2. szám 1.** **műhely** bérlőjeként 2015. október 15. napjától 2017. június 30. napjáig határozott időtartamra Miller’s Family Business Kft. jelöli ki.
	2. Az 1. számú műhely induló bérleti díja: 45.000,- Ft / hó + ÁFA. A 2015. október 15. napjától 2015. december 31. napjáig esedékes bérleti díjat halasztott részletfizetéssel fizeti a bérlő, a bérleti szerződésben foglaltak szerint.
	3. A bérleti szerződést a 30/2004. (VI.25.) önk. rendelet alapján kell megkötni.
	4. A Törökszentmiklós Városi Önkormányzat Képviselő-testülete felhatalmazza Markót Imre polgármestert, a bérleti szerződés aláírására

**„B” változat**

**\_\_\_\_/2015. ( ) Kt. számú** **Határozat**

**5200 Törökszentmiklós Ipar utca 2. szám 1. műhely bérbeadása**

Törökszentmiklós Városi Önkormányzat nevében eljárva a Képviselő-testület az önkormányzat vagyonáról és a vagyongazdálkodás szabályairól szóló 30/2004. (VI.25.) önk. rendeletben biztosított jogkörében az alábbi döntést hozta:

1. Törökszentmiklós Városi Önkormányzat az **5200 Törökszentmiklós, Ipar utca 2.** **szám 1.** **műhely** bérlőjeként 2015. október 15. napjától 2017. június 30. napjáig határozott időtartamra Miller’s Family Business Kft - t jelöli ki.
2. Az 1. számú műhely induló bérleti díja: 45.000,- Ft / hó + ÁFA.
3. A bérleti szerződést a 30/2004. (VI.25.) önk. rendelet alapján kell megkötni.
4. A Törökszentmiklós Városi Önkormányzat Képviselő-testülete felhatalmazza Markót Imre polgármestert, a bérleti szerződés aláírására.

**Felelős:** Kovács Béla intézményvezető

**Határidő:** 2015. október 31.

Erről értesítést nyernek:

1. Markót Imre polgármester
2. Fejes Tibor alpolgármester
3. Dr. Majtényi Erzsébet jegyző
4. Városellátó Szolgálat
5. Közpénzügyi Osztály
6. Irattár